ai4bharat/Pralekha huggingface dataset:
రక్షణ మంత్రిత్వ శాఖ
డిఆర్డిఓ లో జాతీయ సైన్స్ దినోత్సవం నిర్వహణ
జాతీయ సైన్స్ దినోత్సవం సందర్భంగా ఉపన్యాసాలు, ఓపెన్ హౌస్ కార్యక్రమాలు నిర్వహించిన డిఆర్డిఓ
రక్షణ పరిశోధన, అభివృద్ధి సంస్థ  2023 ఫిబ్రవరి 28న జాతీయ సైన్స్ దినోత్సవాన్ని ఘనంగా నిర్వహించింది. జాతీయ సైన్స్ దినోత్సవం సందర్భంగా సంస్థ తన ప్రయోగశాలలు, కేంద్రాల్లో ఉపన్యాసాలు, ప్రసంగాలు, ఓపెన్ హౌస్ కార్యకలాపాలు నిర్వహించింది. న్యూ ఢిల్లీలోని డి.ఆర్.డి.ఓ భవన్లో డిఫెన్స్ సైన్స్ ఫోరమ్ ఒక ప్రత్యేక కార్యక్రమాన్ని నిర్వహించింది. రక్షణ శాఖ పరిశోధన,అభివృద్ధి కార్యదర్శి, డిఆర్డిఓ చైర్మన్ డాక్టర్ సమీర్ వి కామత్ ఈ కార్యక్రమానికి అధ్యక్షత వహించారు. దిల్లీలోని ఇండియన్ ఇన్స్టిట్యూట్ ఆఫ్ టెక్నాలజీ  డైరెక్టర్ ప్రొఫెసర్ రంగన్ బెనర్జీ ముఖ్య అతిథిగా హాజరయ్యారు. రక్షణ మంత్రి శాస్త్రీయ సలహాదారుడు డాక్టర్ జి సతీష్ రెడ్డి కూడా కార్యక్రమానికి హాజరయ్యారు.
'గ్లోబల్ సైన్స్ ఫర్ గ్లోబల్ వెల్-బీయింగ్' ఇతివృత్తంతో ఈ ఏడాది జాతీయ సైన్స్ దినోత్సవం జరిగింది. .సైన్స్ దినోత్సవం సందర్భంగా శాస్త్రవేత్తలకు అభినందనలు తెలిపిన డాక్టర్ సమీర్ వి కామత్ నాణ్యమైన ఉత్పత్తులు/ సాంకేతిక పరిజ్ఞానం అభివృద్ధి చేయడానికి కృషి చేయాలని కోరారు.
సమావేశంలో ప్రసంగించిన రక్షణ మంత్రి శాస్త్రీయ సలహాదారుడు డాక్టర్ జి సతీష్ రెడ్డి మొదటి-రకం ఉత్పత్తులను అభివృద్ధి చేయడానికి శాస్త్రీయ పరిశోధన చాలా అవసరమని పేర్కొన్నారు. నూతన అత్యాధునిక సాంకేతికతలు, వ్యవస్థలు అభివృద్ధి చేయడానికి ప్రాధాన్యత ఇవ్వాలని చెప్పారు.
శాస్త్ర-ఇంజినీరింగ్ రంగంలో అంతర్జాతీయ సహకారాలు - ఐఐటీ ఢిల్లీ దృక్పధం ' అనే అంశం పై ప్రొఫెసర్ రంగన్ బెనర్జీ మాట్లాడారు. మానవాళి సంక్షేమం కోసం అవసరమైన పరిష్కారాలు కనుగొనేందుకు శాస్త్రీయ పరిశోధన రంగంలో ప్రపంచ సహకారం అవసరమని ఆయన తెలియజేశారు. ఆలోచనలు కార్యరూపం దాల్చేలా చేయడానికి అవసరమైన సమ్మేళనాలను గుర్తించి, దీనికి అవసరమైన ప్రణాళిక రూపొందించాలన్నారు. డిఆర్డిఓ, ఢిల్లీ ఐఐటీ కలిసి సాగించిన అనేక ఉమ్మడి కార్యక్రమాలు విజయవంతం అయ్యాయని ఆయన తెలిపారు. కీలకమైన వ్యూహాత్మక రంగాల పరిశోధనా కార్యక్రమాల్లో డిఆర్డిఓ కీలక పాత్ర పోషించి, స్ఫూర్తి నింపే విధంగా పనిచేయాలని ఆయన అన్నారు.
వివిధ డిఆర్డిఓ పరిశోధనాశాలలు, కేంద్రాల నుంచి శాస్త్రవేత్తలు 39 పాత్రలను సమర్పించారు. వాటిలో మూడు పత్రాలను జాతీయ సైన్స్ దినోత్సవం సందర్భంగా డిఆర్డిఓ నిర్వహించిన కార్యక్రమంలో చర్చిండానికి ఎంపిక చేశారు. ప్రదర్శన కోసం ఎంపిక చేయబడ్డాయి. శ్రీ హరి సింగ్ ,, శ్రీ లక్ష్మణ్ మవానీ , శ్రీ కుమార్ వ్యోంకేశ్ మణి  రక్షణ పరిశోధన రంగంలో వారి సంబంధిత రంగాలపై ప్రదర్శనలను అందించారు.
ఉత్తమ పత్రాలు సమర్పించిన వారికి డాక్టర్ బెనర్జీ మెడల్,సర్టిఫికేట్ను ప్రదానం చేశారు. 2023 జాతీయ దినోత్సవం సందర్భంగా డిఆర్డిఓ పరిశోధనాశాలలు, కేంద్రాల నుంచి అన్ని పత్రాలను సంకలనంగా సమకూర్చి రూపొందించిన 'సైన్స్ స్పెక్ట్రమ్' ను ఈ సందర్భంగా విడుదల చేశారు.
1928లో సర్ చంద్రశేఖర వెంకట రామన్చే 'రామన్ ఎఫెక్ట్' ను కనుగొన్నారు. దీనికి గుర్తింపుగా 1930లో ఆయనకు నోబెల్ బహుమతి లభించింది. జ్ఞాపకార్థం ప్రతి సంవత్సరం ఫిబ్రవరి 28వ తేదీన జాతీయ సైన్స్ దినోత్సవాన్ని జరుపుకుంటారు. శాస్త్రీయ దృక్పథం అలవరచుకోవడం , సైన్స్ కు మరింత ప్రజాదరణ లభించేలా వినూత్న కార్యకలాపాలను నిర్వహించి, శాస్త్రీయ పరిశోధన సంస్కృతిని అభివృద్ధి చేయడం లక్ష్యంగా జాతీయ సైన్స్ దినోత్సవాన్ని నిర్వహిస్తున్నారు.
డిఫెన్స్ సైన్స్ ఫోరమ్ ను డిఆర్డిఓ నిర్వహిస్తోంది. దీని ద్వారా వివిధ రంగాలకు చెందిన శాస్త్రవేత్తల మధ్య అవగాహన పెంపొందించడానికి, విభిన్న విభాగాలకు చెందిన ప్రముఖుల మధ్య ఆలోచనల మార్పిడి, అవసరమైన సమయాల్లో నిపుణుల అభిప్రాయాలు స్వీకరించడానికి డిఫెన్స్ సైన్స్ ఫోరమ్ కృషి చేస్తోంది.
(Visitor Counter : 95
సమాచార, ప్రసార మంత్రిత్వ శాఖ
పిచింగ్ యానిమేషన్ ఐపి అన్న అంశంపై సూచనలు చేసిన ప్రఖ్యాత యానిమేటర్ డాక్టర్ క్రిస్టియన్ జెజ్డిక్
మూల భావనను కలిగి ఉండడం యానిమేషన్ టివి సిరీస్ను రూపొందించేందుకు ఉత్తమ మార్గం
యానిమేషన్ సిరీస్కి స్క్రీన్ప్లే రచన చాలా కీలకమైంది. పుస్తకాలలో రాసిన భాష స్క్రీన్ ప్లే భాషకన్నా భిన్నమైంది. ఒకవేళ ఏదైనా కామిక్ పుస్తకాన్ని లేదా మరేదైనా కథను అనుసరించేటప్పుడు దాని లిప్యంతరీకరణ  చేసేందుకు నిర్ధిష్ట సిబ్బంది అవసరం ఉంటుందని, బిక్యూ ఎంటర్టైన్మెంట్ సిఇఒ డాక్టర్ క్రిస్టియన్ జెజ్డిక్ పేర్కొన్నారు. 53వ అంతర్జాతీయ చలనచిత్రోత్సవం  సందర్భంగా హౌ టు పిచ్ యువర్ యానిమేషన్ ఐపి అన్న అంశంపై శుక్రవారం ఆయన మాస్టర్ క్లాస్ను ఉద్దేశించి ప్రసంగించారు.
ఒక యానిమేషన్ తయారు చేయడానికి ఖర్చు చాలా అధికంగా ఉంటుందని డాక్టర్ జెజ్డిక్ చెప్పారు. కేవలం 26 నిమిషాల యానిమేషన్ను రూపొందించడానికి 7-10 మిలియన్ డాలర్లు ఖర్చవుతుంది. అయితే, అందుకు నిర్మాతలను, దర్శకులను, చిత్రకారులను, స్క్రీన్ప్లేవారిని కనుగొని, ఎంచుకోవడం కష్టమన్నారు. కాగా, మూల భావన అత్యంత ముఖ్యమైందన్నారు.
తొంభైల నుంచి వీడియో గేమ్స్, విఎఫ్ఎక్స్, యానిమేషన్ పరిశ్రమల పరిణామాన్ని పట్టి చూపుతూ, అది విశేషంగా వృద్ధి చెందడమే కాక యూరోప్, యుఎస్లలో మాత్రమే కాకుండా భారత్లో కూడా సంప్రదాయ పరిశ్రమ స్థానాన్ని ఆక్రమిస్తోందన్నారు. నేను పలు కంపెనీలతో కలిసి 90లలో భారత్కు వచ్చేవాడిని. ప్రస్తుతం మేం భారత్లోని పూణె, బెంగళూరు, కోల్కత, ఢిల్లీ తదితర ప్రాంతాలలో ఉన్న అనేక కంపెనీలతో కలిసి చురుకుగా పని చేస్తున్నాం అని ఆయన చెప్పారు.
యానిమేషన్ సిరీస్ ఐడియాలను సంభావ్య పెట్టుబడిదారులు, నిర్మాతలు, ప్రసారకర్తలు, ఇతర భాగస్వాముల ఎదుట ఉంచేందుకు ఈ రంగంలోకి కొత్తగా వచ్చిన వారికి డాక్టర్ క్రిస్టియన్ జెజ్డిక్ కొన్ని సూచనలు చేశారు.
యానిమేషన్ టివి సిరీస్ను రూపొందించేందుకు ఉత్తమ పద్ధతి మూల భావనను కలిగి ఉండటం
మీ యానిమేషన్ ఐపిలను ఎవరి ముందు ఉంచనున్నారు - ఫెస్టివలా లేక నిర్ధిష్ట మార్కెట్లా. యూరోప్లో వెయ్యిమందికి పైగా నిర్మాతలు, ప్రసారకులు ఉన్న కార్టూన్ ఫోరంలో తమ ప్రాజెక్టులను ఉంచేందుకు వెడతారు. కనుక, ముందుగా ఎవరైనా ప్రసారకులను లేదా యూట్యూబ్నైనా కలవడం ముఖ్యం.
మీ కూర్పును ఎంపిక చేసుకోండి. సాధ్యమైనంతవరకూ సంభావ్య పెట్టుబడిదారు ఎదుట లిఖిత పత్రాల నుంచి చదవకుండా ఉండండి. అంశాలను గుర్తుపెట్టుకోవడానికి మార్గాన్ని కనుగొనండి.
పిచ్ చేసేందుకు అత్యవసర అంశాలు
మీ భావనను మూడు వరుసలలో సంక్షిప్తం చేయండి: భావన, పాత్రలు, విశ్వం
క్లుప్తంగా, అందంగా నిర్మించిన ట్రైలర్ను ప్రదర్శించండి.
ఈ ట్రైలర్లో మీ పాత్రలను పరిచయం చేయండి
మీకు కథ తెలుసునని రుజువు చేసేందుకు కథాంశాన్ని కలిగి ఉండండి
మీరు పిచ్ చేసేటప్పుడు మీ కథాంశాన్ని చదవండి- మీ మనసులో ఏముందో చూపండి
ఒక్క భావనను అసంఖ్యాకమైన పద్ధతుల్లో చూపవచ్చు కనుక మీ నమూనా/ శైలి గురించి ఆలోచించండి.
మీ పనిని అమలు చేసేందుకు అవసరమైన బడ్జెట్ గురించి తెలుసుకొని ఉండండి.
మీ టీం & భాగస్వాముల గురించి ముందుగానే ఆలోచించి పెట్టుకోండి.
|
ఆరోగ్య, కుటుంబ సంక్షేమ మంత్రిత్వ శాఖ
|
1.3 కోట్ల కన్సల్టేషన్లు పూర్తి చేసిన ఆరోగ్య మంత్రిత్వ శాఖ ఇ సంజీవని
రోజువారీగా ఇ సంజీవని ఉపయోగించుకుంటున్న రోగులు 90,000
2022 నాటికి 1.55 లక్షల హెల్త్, వెల్ నెస్ సెంటర్లకు విస్తరించనున్న ఇ సంజీవని ఎబి-హెచ్ డబ్ల్యుసి
ఆరోగ్య, కుటుంబ సంక్షేమ మంత్రిత్వ శాఖ ప్రారంభించిన ఇ సంజీవని సోమవారం నాటికి 1.3 కోట్ల  కన్సల్టేషన్లు పూర్తి చేసుకుంది. టెలిమెడిసిన్ కోసం కేంద్రప్రభుత్వం ప్రవేశపెట్టిన కార్యక్రమం ఇ సంజీవని. హెల్త్ కేర్ సేవల డిజిటల్ వేదిక అయిన ఇ సంజీవని క్రమంగా భారత ఆరోగ్య వ్యవస్థలో ప్రత్యామ్నాయ వేదికగా మారింది. ప్రస్తుతం రోజూ 90,000 మంది రోగులు ఇ సంజీవని సేవలు ఉపయోగించుకుంటున్నారు. ఇ సంజీవనిలోని రెండు విభాగాలు - డాక్టర్ నుంచి డాక్టర్ కన్సల్టేషన్ ; రోగి నుంచి డాక్టర్  - దేశవ్యాప్తంగా రిమోట్ కన్సల్టేషన్లు అందిస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ 2019 నవంబర్ లో ప్రారంభించిన ఇ సంజీవని ఎబి-హెచ్ డబ్ల్యుసిని భారత ప్రభుత్వ ఆయుష్మాన్ భారత్ పథకం కింద 2022 డిసెంబర్ నాటికి హబ్ అండ్ స్పోక్ విధానంలో 1,55,000 హెల్త్ అండ్ వెల్ నెస్ కేంద్రాలకు విస్తరించాలని భావిస్తున్నారు. ప్రస్తుతం ఇ సంజీవని ఎబి-హెచ్ డబ్ల్యుసి 27,000కి పైగా హెల్త్ అండ్ వెల్ నెస్ కేంద్రాల ద్వారా పని చేస్తోంది. దేశంలోని జిల్లా ఆస్పత్రులు, వైద్య కళాశాలల్లో పని చేస్తున్న 3000 హబ్ ల ద్వారాఈ సేవలు అందుతున్నాయి.
టెలిమెడిసిన్ లోని రెండో విభాగం ఇ సంజీవని ఒపిడిని లాక్ డౌన్ కాలంలో దేశవ్యాప్తంగా ఒపిడి సేవలు నిలిచిపోయిన సమయం 2020 ఏప్రిల్ 13వ తేదీన ప్రారంభించారు. ఇళ్లలోనే బందీలుగా ఉండపోయిన రోగులకు ఔట్ పేషెంట్ సేవలందించడంలో ఇ సంజీవని ఒపిడి కీలకంగా నిలిచింది. ఇ సంజీవని వేదికపై 4,000 మంది డాక్టర్లు టెలి మెడిసిన్ సేవలందిస్తున్నారు. సెంటర్ ఫర్ డెవలప్ మెంట్ ఆఫ్ అడ్వాన్స్ డ్ కంప్యూటింగ్ మొహాలి బ్రాంచి యాప్ అభివృద్ధి, అమలు, నిర్వహణ, ఆరోగ్య సిబ్బందికి శిక్షణ వంటి టెక్నికల్ సేవలందిస్తోంది. అమిత వేగంతో విస్తరిస్తున్న ఈ ఇ సంజీవని వేదిక సామర్థ్యం పెంచడానికి మొహాలి టీమ్ కృషి చేస్తోంది.
10 రాష్ర్టాలు ఇ సంజీవని సేవల అమలులో  ముందువరుసలో ఉన్నాయి. అవి ఆంధ్రప్రదేశ్ , కర్ణాటక , తమిళనాడు , ఉత్తర ప్రదేశ్ , గుజరాత్ , మధ్యప్రదేశ్ , బిహార్ , మహారాష్ట్ర , పశ్చిమ బెంగాల్ , ఉత్తరాఖండ్ .
ఇ సంజీవని కన్సల్టేషన్లు
|
|
క్రమసంఖ్య
|
|
04 అక్టోబర్ 2021
|
|
మొత్తం
|
|
ఇ సంజీవని ఎబి హెచ్ డబ్ల్యుసి
|
|
ఇ సంజీవని ఒపిడి
|
|
|
|
ఇండియా
|
|
1,34,11,325
|
|
80,33,029
|
|
53,78,296
|
|
1
|
|
ఆంధ్రప్రదేశ్
|
|
42,23,054
|
|
42,00,870
|
|
22,184
|
|
2
|
|
కర్ణాటక
|
|
24,15,774
|
|
9,87,127
|
|
14,28,647
|
|
3
|
|
తమిళనాడు
|
|
15,99,283
|
|
1,31,544
|
|
14,67,739
|
|
4
|
|
ఉత్తరప్రదేశ్
|
|
13,71,799
|
|
2,33,572
|
|
11,38,227
|
|
5
|
|
గుజరాత్
|
|
4,85,735
|
|
61,131
|
|
4,24,604
|
|
6
|
|
మధ్యప్రదేశ్
|
|
4,47,878
|
|
4,42,417
|
|
5,461
|
|
7
|
|
బిహార్
|
|
4,36,383
|
|
4,13,757
|
|
22,626
|
|
8
|
|
మహారాష్ట్ర
|
|
4,03,376
|
|
3,17,931
|
|
85,445
|
|
9
|
|
పశ్చిమబెంగాల్
|
|
3,69,441
|
|
3,61,475
|
|
7,966
|
|
10
|
|
ఉత్తరాఖండ్
|
|
2,71,513
|
|
662
|
|
2,70,851
ప్రధాన మంత్రి కార్యాలయం
జనరల్ ఎలక్ట్రిక్ సీఈవో లారెన్స్ కల్ప్ జూనియర్ తో ప్రధాని భేటీ
ప్రధాని శ్రీ నరేంద్ర మోదీ జనరల్ ఎలక్ట్రిక్ సీఈవో హెచ్. లారెన్స్ కల్ప్ జూనియర్ తో భేటీ అయ్యారు.
భారతదేశ తయారీరంగంలో దీర్ఘకాల అనుబంధానికి కట్టుబడి ఉండటం పట్ల జీఈ సంస్థకు అభినందనలు తెలియజేశారు. భారతదేశంలో తయారీని ప్రోత్సహించటానికి జీఈ సంస్థ మెరుగైన సాంకేతిక పరిజ్ఞానాన్ని అందించి సహకరించటం మీద కల్ప్ జూనియర్ తో ప్రధాని చర్చించారు.
భారతదేశంలో విమానయాన, పునరుత్పాదక ఇంధన రంగాలలో మరింత పెద్ద పాత్ర పోషించాలని జీఈ సంస్థను ప్రధాని ఆహ్వానించారు.
భారత పోటీ ప్రోత్సాహక సంఘం
రైజింగ్ సన్ హోల్డింగ్స్ ప్రైవేట్ లిమిటెడ్ మరియు మిస్టర్ సంజయ్ చామ్రియా మరియు మిస్టర్ మయాంక్ పోద్దార్లు మాగ్మా ఫిన్కార్ప్ లిమిటెడ్లో వాటాను పొందటానికి సిసిఐ ఆమోదం తెలిపింది.
రైజింగ్ సన్ హోల్డింగ్స్ ప్రైవేట్ లిమిటెడ్ మరియు మిస్టర్ సంజయ్ చామ్రియా మరియు మిస్టర్ మయాంక్ పోద్దార్లు మాగ్మా ఫిన్కార్ప్ లిమిటెడ్లో వాటాను పొందటానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక మాగ్మా ఫిన్కార్ప్ లిమిటెడ్  లో రైజింగ్ సన్ హోల్డింగ్స్ ప్రైవేట్ లిమిటెడ్  మరియు మిస్టర్ సంజయ్ చామ్రియా మరియు మిస్టర్ మయాంక్ పొద్దార్ చేత వాటాను పొందడానికి ఉద్దేశించింది.
మిస్టర్ అదార్ పూనవాలాకు చెందిన రైజింగ్ సన్ గ్రూప్ కంపెనీలలో రైజింగ్ సన్ భాగం. ఇది దాని అనుబంధ సంస్థ పూనావాలా ఫైనాన్స్ ప్రైవేట్ లిమిటెడ్ ద్వారా ఆర్థిక సేవలను అందిస్తుంది. ఇది వ్యవస్థాత్మకంగా ఇంపార్టెంట్ నాన్-డిపాజిట్ టేకింగ్ నాన్-బ్యాంకింగ్ ఫైనాన్స్ కంపెనీ .
మాగ్మా ఫిన్కార్ప్ కూడా వ్యవస్థాత్మకంగా ఇంపార్టెంట్ నాన్ డిపాజిట్ ఎన్బిఎఫ్సి. ఇది వాణిజ్య ఫైనాన్స్, అగ్రి-ఫైనాన్స్, ఎస్ఎంఈ ఫైనాన్స్, తనఖా ఫైనాన్స్ మరియు సాధారణ బీమాతో సహా ఆర్థిక ఉత్పత్తులను అందిస్తుంది. గ్రామీణ మరియు సెమీ అర్బన్ ప్రాంతాలపై దృష్టి పెడుతుంది.
సిసిఐ వివరణాత్మక క్రమం అనుసరించబడుతుంది.
రసాయనాలు, ఎరువుల మంత్రిత్వ శాఖ
నేషనల్ ఫార్మాస్యూటికల్ ప్రైసింగ్ అథారిటీ  ఆధ్వర్యంలో గోవాలో ధరల పర్యవేక్షణ మరియు వనరుల యూనిట్ ఏర్పాటు
మొత్తం 36 రాష్ట్రాలు / యుటిలలో పిఎంఆర్యులను ఏర్పాటు చేయాలని ఎన్పిపిఎ యోచిస్తోంది
పిఎంఆర్యులు ప్రాంతీయ స్థాయిలో ఔషధ భద్రత, స్థోమతను బలోపేతం చేస్తాయని భావిస్తున్నారు
కేంద్ర ప్రభుత్వ రసాయనాలు, ఎరువుల మంత్రిత్వ శాఖ ఫార్మాస్యూటికల్స్ విభాగం కింద గోవాలో నేషనల్ ఫార్మాస్యూటికల్ ప్రైసింగ్ అథారిటీ  ఏర్పాటైంది.
ఎన్పిపిఎ, గోవా స్టేట్ డ్రగ్ కంట్రోల్ డిపార్ట్మెంట్ సమన్వయంతో 2020 అక్టోబర్ 22 న ధరల పర్యవేక్షణ మరియు వనరుల విభాగాన్ని ఏర్పాటు చేసింది. ఈ పిఎంఆర్యు ఎన్పిపిఎ విస్తరణను పెంచడానికి రాష్ట్ర డ్రగ్ కంట్రోలర్ ప్రత్యక్ష పర్యవేక్షణలో రాష్ట్ర స్థాయిలో పనిచేస్తుంది. పిఎంఆర్యు గవర్నర్స్ బోర్డులో కేంద్ర ప్రభుత్వం మరియు రాష్ట్ర ప్రభుత్వ ప్రతినిధులు మరియు ఇతర వాటాదారులు ఉన్నారు.
కన్స్యూమర్ అవేర్నెస్, పబ్లిసిటీ అండ్ ప్రైస్ మానిటరింగ్  పేరుతో ఎన్పిపిఎ ఇప్పటికే 15 రాష్ట్రాలు / యుటిలలో అంటే కేరళ, ఒడిశా, గుజరాత్, రాజస్థాన్, హర్యానా, నాగాలాండ్, త్రిపుర, ఉత్తర ప్రదేశ్, పంజాబ్ , ఆంధ్రప్రదేశ్, మిజోరం, జమ్మూ కాశ్మీర్, కర్ణాటక, తెలంగాణ మహారాష్ట్రలో పిఎంఆర్యులను ఏర్పాటు చేసింది. దేశంలోని మొత్తం 36 రాష్ట్రాలు / యుటిలలో పిఎంఆర్యులను ఏర్పాటు చేయాలని ఎన్పిపిఎ యోచిస్తోంది. పిఎంఆర్యుల ఖర్చులను ఈ పథకం కింద ఎన్పిపిఎ భరిస్తుంది. ఇప్పటివరకు ఎన్పిపిఎ ప్రధాన కార్యాలయం ఢిల్లీలో ఉంది, రాష్ట్రాలు / యుటిలలో పిఎంఆర్యులను ఏర్పాటు చేయడంతో, ఎన్పిపిఎకు రాష్ట్ర స్థాయిలో కూడా ఔట్రీచ్ ఉంటుంది.
పిఎంఆర్యులు ప్రాంతీయ స్థాయిలో మాదకద్రవ్యాల భద్రత మరియు స్థోమతను బలోపేతం చేస్తాయని భావిస్తున్నారు. ఔషధాల ధరలను పర్యవేక్షించడం, వాటి లభ్యతను నిర్ధారించడం మరియు వినియోగదారులలో అవగాహన పెంచడంలో ఎన్పిపిఎకు సహాయం చేయడం పిఎంఆర్యుల యొక్క ప్రాధమిక పని. వారు క్షేత్ర స్థాయిలో సమాచార సేకరణ విధానంతో ఎన్పిపిఎ సహకార భాగస్వాములుగా వ్యవహరిస్తారు. వారు ఎన్పిపిఎ, రాష్ట్రాలు / కేంద్రపాలిత ప్రాంతాల సంబంధిత రాష్ట్ర ఔషధ నియంత్రణదారులకు అవసరమైన సాంకేతిక సహాయాన్ని అందిస్తారు. కోవిడ్ -19 మహమ్మారి సమయంలో ఎన్పిపిఎ రాష్ట్ర ప్రభుత్వాలతో కలిసి పనిచేస్తోంది, వైద్య ఆక్సిజన్తో సహా కోవిడ్ ప్రోటోకాల్ కింద హెచ్సిక్యూ, పారాసెటమాల్, వ్యాక్సిన్లు, ఇన్సులిన్ మరియు మందులతో సహా ప్రాణాలను రక్షించే ఔషధాల నిరంతర లభ్యతను నిర్ధారించడానికి. రాష్ట్ర ప్రభుత్వాలతో కలిసి పనిచేస్తూ, ఎన్పిపిఎ దేశవ్యాప్తంగా ఔషధాల కొరత లేకుండా కృషి చేసింది.
కార్మిక, ఉపాధికల్పన మంత్రిత్వ శాఖ
నిరుద్యోగ కూలీలకోసం సహాయ ప్యాకేజీ
కోవిడ్-19 అనే కరోనా వైరస్ ప్రపంచ వ్యాప్తంగా ప్రబలడం, వైరస్ వ్యాప్తి నిరోధానికి లాక్ డౌన్ విధించడం తదితర పరిణామాలతో భారతదేశంతోపాటు, పలు దేశాలు ఆర్థికంగా తీవ్రంగా దెబ్బతిన్నాయి. కోవిడ్-19 దెబ్బకు ఉపాధి కోల్పోయిన వలస కూలీలు పెద్దసంఖ్యలో తమ సొంత ప్రాంతాలకు చేరుకోవలసివచ్చింది. కోవిడ్-19 ప్రభావంతో జరిగిన నష్టంనుంచి గట్టెక్కేందుకు భారత ప్రభుత్వం రూ. 20లక్షల కోట్లతో భారీ ఆర్థిక ప్యాకేజీని ప్రకటించింది. ఆర్థిక వ్యవస్థ, మౌలిక సదుపాయాల వ్యవస్థ, చైతన్యవంతమైన ప్రజల స్థితిగతులు, యువజనులకు ఉద్యోగాల కల్పన వంటి అంశాలపై దృష్ని కేంద్రీకకరిస్తూ ఆత్మనిర్భర్ భారత్ పేరిట ఈ ప్యాకేజీని ప్రభుత్వం ప్రారంభించింది.
కోవిడ్19 కారణంగా దెబ్బతిన్న పేదల కష్టాలను తొలగించేందుకు ప్రధానమంత్రి గరీబ్ కల్యాణ్ యోజన  పథకాన్ని ప్రభుత్వం ప్రారంభించింది. సమాజంలోని నిరుపేదలకు ఆహారం, నగదు అందించేందుకు ఈ పథకం కింద చర్యలు తీసుకున్నారు. నిత్యావసర సరుకులు, అవసరాలకోసం వారు ఎలాంటి కష్టాలు పడకూడదన్న లక్ష్యంతో ఈ పథకాన్ని చేపట్టారు. ఇదే పథకం కింద ఉద్యోగుల భవిష్యనిధికి  సంబంధించి 12శాతం ఉద్యోగులవాటాను, 12శాతం యాజమాన్యం వాటాను అంటే మొత్తం 24శాతాన్ని భారత ప్రభుత్వం చెల్లించింది. 2020వ సంవత్సరం మార్చి నెలనుంచి ఆగస్టు వరకూ 100మంది ఉద్యోగులు కలిగిన అన్ని సంస్థలకూ ప్రభుత్వం ఈ చెల్లింపులు జరిపింది. రూ. 15,000 కంటే తక్కువ నెలసరి వేతనం అందుకునే ఉద్యోగులకు పథకాన్ని వర్తింపజేశారు. ఉద్యోగి, యాజమాన్యం చెల్లించాల్సిన పి.ఎఫ్. వాటాను కూడా 12శాతంనుంచి 10శాతానికి తగ్గించింది. ఉద్యోగుల భవిష్య నిధి  పరిధిలోని అన్ని సంస్థలకూ ఈ చర్యను వర్తింపజేశారు.
కోవిడ్-19 వైరస్ వ్యాప్తి నేపథ్యంలో పనులను నష్టపోయి నిస్సహాయంగా సొంత ఊళ్లకు చేరుకున్న వలస కూలీలకు ప్రత్యామ్నాయ ఉపాధిని, జీవనోపాధి అవకాశాలను కల్పించేందుకు ప్రధానమంత్రి గరీబ్ కల్యాణ్ రోజ్ గార్ అభియాన్ పథకాన్ని భారత ప్రభుత్వం 2020, జూన్ 20న ప్రకటించింది. గ్రామీణ ప్రాంతాల్లో మౌలిక సదుపాయాల అభివృద్ధి, గ్రామాల్లో ఇంటర్నెట్ వంటి ఆధునిక సదుపాయాల కల్పన తదితర కార్యక్రమాలపై ఈ పథకం ద్వారా దృష్టిని కేంద్రీకరించారు. ఆరు రాష్ట్రాల్లోని 116 జిల్లాల్లో పథకాన్ని అమలు చేశారు. రూ. 50వేల కోట్ల మేర వనరుల సృష్టించాలన్న లక్ష్యంతో 125 రోజుల గడువుతో ఈ పథకాన్ని చేపట్టారు.
ఆత్మనిర్భర్ భారత్ అభియాన్ కింద ప్రభుత్వం అదనంగా రూ. 40వేల కోట్లను మహాత్మా గాంధీ జాతీయ గ్రామీణ ఉపాధి హామీ పథకానికి  కేటాయించారు. దాదాపు 300 కోట్ల పని దినాలను కల్పించేందుకు, వర్షాకాలంలో ఊళ్లకు తిరిగి వచ్చే వారికి కూడా అదనంగా పనులను కల్పించేందుకు ఈ పథకం దోహదపడుతుంది.
అంతేకాక,..కోవిడ్ తో దెబ్బతిన్న దాదాపు 50లక్షల మంది వీధి వ్యాపారులు తిరిగి వ్యాపారాలను ప్రారంభించుకునేందుకు వీలుగా,..10,000 కోట్ల రూపాయల చొప్పున వర్కింగ్ క్యాపిటల్ ను కొలాటరల్ సెక్యూరిటీ అవసరంలేని రుణంగా పొందడానికి పి.ఎం.స్వనిధి పథకాన్ని కూడా భారత ప్రభుత్వం ప్రారంభించింది.
అటల్ బీమా వ్యక్తి కల్యాణ్ యోజన పేరిట ఉద్యోగ రాజ్య బీమా సంస్థ  అమలు చేస్తున్న పథకం కింద ఇచ్చే నిరుద్యోగ ప్రయోజనాన్ని రెట్టింపు చేశారు. సగటు వేతనంలో 25శాతంగా ఇస్తున్న ప్రయోజనాన్ని 50శాతానికి పెంచారు. బీమా సదుపాయం ఉన్న ఉద్యోగుల అర్హతా ప్రమాణాల సడలింపుతో పాట 90 రోజులవరకూ ఈ ప్రయోజనాన్ని చెల్లించేలా ఏర్పాటు చేశారు. పెంచిన ప్రయోజనాన్ని, సడలించిన షరతులను కోవిడ్ కారణంగా ఉద్యోగం కోల్పోయిన వారికి వర్తింపజేశారు.
కేంద్ర కార్మిక, ఉపాధి కల్పనా శాఖ సహాయ  మంత్రి సంతోష్ కుమార్ గాంగ్వర్ ఈ రోజు రాజ్యసభలో ఇచ్చిన లిఖిత పూర్వక సమాధానంలో ఈ సమాచారం తెలియజేశారు.
ఆర్థిక మంత్రిత్వ శాఖ
వినియోగ వ్యయం ఉద్దీపనకు రూ. 73వేల కోట్లతో చర్యలు కోవిడ్ పై పోరులో వ్యూహం : కేంద్ర ఆర్థిక మంత్రి ప్రకటన
2018-21లో ఒక ఎల్.టి.సి.కి బదులు అర్హతలకు తగినట్టు నగదు చెల్లింపు, సెలవులను నగదుగా మార్చుకునే సదుపాయం
ఒకసారి చెల్లింపు ప్రాతిపదికపై పండుగ ప్రత్యేక అడ్వాన్స్ పథకం పునరుద్ధరణ
గెజిటెడ్, నాన్ గెజిటెడ్ ఉద్యోగులకు వర్తింపు
రూ. 12,000 కోట్లమేర పెట్టుబడి వ్యయంకోసం 50ఏళ్ల గడువుతో రాష్ట్రాలకు వడ్డీలేని రుణాలు
పెట్టుబడి వ్యయంకోసం రూ. 25,000కోట్ల అదనపు బడ్జెట్ 2020-బడ్జెట్లో ఇచ్చిన రూ. 4.13లక్షల కోట్లకు ఇది అదనం
కోవిడ్-19 మహమ్మారి సంక్షోభం, దేశవ్యాప్తంగా లాక్ డౌన్ అమలు కారణంగా మందగించిన దేశ ఆర్థిక వ్యవస్థను చైతన్యపరిచే ప్రయత్నంలో భాగంగా కొన్ని ఉద్దీపన చర్యలను కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ ఈ రోజు ఢిల్లీలోప్రకటించారు. వినియోగ వ్యయాన్ని ఉత్తేజితం చేసేందుకు రూ. 73,00కోట్ల రూపాయల మేర చర్యలను నిర్మలా సీతారామన్ ప్రకటించారు. కేంద్ర ఆర్థిక, కార్పొరేట్ వ్యవహారాల సహాయ మంత్రి అనురాగ్ ఠాకూర్, ఆర్థిక శాఖ కార్యదర్శి డాక్టర్ అజయ్ భూషణ్ పాండే, ఆర్థిక సేవల విభాగం కార్యదర్శి దేబాశీస్ పాండా, ఆర్థిక వ్యవహారాల కార్యదర్శి తరుణ్ బజాజ్ సమక్షంలో మంత్రి నిర్మలా సీతారామన్ ఉద్దీపన ప్యాకేజీని ప్రకటించారు.
ఈ సందర్భంగా సీతారామన్ మాట్లాడుతూ,. “ప్రభుత్వ ఉద్యోగులు, సంఘటిత రంగం ఉద్యోగుల పొదుపు మొత్తాల పరిమాణం పెరిగిందనే మాకు సూచనలు అందాయి. తక్కువ అవకాశాలు మాత్రమే అందుకున్న అలాంటి వారికి తగిన ప్రయోజనం కలిగించే ప్రోత్సహకాలను ఇవ్వాలని మేం సంకల్పించాం.”అని అన్నారు. ఈ రోజు తాము ప్రకటించిన ఉద్దీపన చర్యల ఆధారంగా గిరాకీ పెరిగిన పక్షంలో, కోవిడ్-19 వైరస్ కారణంగా దెబ్బతిన్న వారిపై దాని ప్రభావం ఉంటుందని, తమ కార్యకలాపాలు, వాణిజ్యం ఎప్పటిలా ముందుకు సాగాలని వారు కోరుకుంటూ ఉంటారని ఆమె అన్నారు. ఈ రోజు ప్రకటించిన పరిష్కారం రేపటి సమస్యగా పరిణమించరాదని నిర్మలా సీతారామన్ వ్యాఖ్యానించారు. భవిష్యత్తులో తలెత్తబోయే ద్రవ్యోల్బణం సామాన్య పౌరులపై ఏ మాత్రం భారం కాకూడదన్నదే ప్రభుత్వ అభిమతమని, ప్రభుత్వ రుణ పరిస్థితి అస్థిరమైన పంథాలో సాగకుండా చూడాలన్నది ప్రభుత్వ సంకల్పమని అన్నారు.
వినియోగ వ్యయానికి ఉద్దీపన కలిగించేందుకు ఈ రోజు ప్రకటించిన చర్యలను ద్రవ్యపరంగా వివేకవంతమైన పద్ధతిలో రూపొందించామన్నారు. ఈ చర్యల్లో కొన్ని వ్యయాన్ని ప్రోత్సహించేవి కాగా, మరికొన్ని నేరుగా స్థూల స్వదేశీ ఉత్పత్తిని  పెంచడానికి ఉద్దేశించినవవి అన్నారు. కోవిడ్-19 సంక్షోభం సృష్టించిన ఆర్థిక మందగమన పరిస్థితిని ఎదుర్కొనేందుకు, ప్రభుత్వం ఎంతో చొరవ తీసుకుందనడానికి ప్రస్తుత ఉద్దీపన చర్యలే తార్కాణమని కేంద్రమంత్రి అన్నారు.
ఉద్దీపన ప్యాకేజీ వివరాలు, ఈ కింది విధంగా ఉన్నాయి.: -
కేంద్ర ఆర్థిక మంత్రి ప్రకటించిన చర్యలు ఇక్కడ చూడవచ్చు.
(
సమాచార, ప్రసార మంత్రిత్వ శాఖ
భారతీయ పనోరమా ఎంట్రీలకు చివరి తేదీ దగ్గర పడుతోంది
ఎంట్రీల ముగింపు తేదీ దగ్గర పడుతుండగా, 52 వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా  ఇండియన్ పనోరమా, 2021 కోసం ఎంట్రీల కోసం తన పిలుపును పునరుద్ఘాటించింది - ఐఎఫ్ఎఫ్ఐ యొక్క ప్రధాన భాగం, దీని కింద సమకాలీన భారతీయ చిత్రాలలో ఉత్తమమైనవి ఫిల్మ్ ఆర్ట్ ప్రమోషన్ కోసం ఎంపిక చేయబడ్డాయి .
2021 జూలై 18 న గోవాలో జరగాల్సిన IFFI యొక్క తదుపరి ఎడిషన్ కోసం 2021 జూలై 18 న ప్రారంభమైంది.
ఆన్లైన్లో దరఖాస్తులను సమర్పించడానికి చివరి తేదీ 2021 ఆగస్టు 12, మరియు ఆన్లైన్ సమర్పించిన దరఖాస్తు యొక్క హార్డ్ కాపీని స్వీకరించడానికి చివరి తేదీ, ఇతర అవసరమైన పత్రాలతో పాటు 2021 ఆగస్టు 23, మార్గదర్శకాల సమితిని అనుసరించాలి. 2021 ఇండియన్ పనోరమా కోసం సినిమాలు సమర్పించడం. సిబిఎఫ్సి తేదీ లేదా సమర్పించిన చిత్రం యొక్క ఉత్పత్తి పూర్తయిన పండుగకు ముందు చివరి 12 నెలల్లో ఉండాలి, అనగా 2020 ఆగస్టు 1 నుండి 2021 జూలై 31 వరకు ఉండాలి. సిబిఎఫ్సి ధృవీకరించని మరియు ఈ వ్యవధిలో నిర్మించిన చిత్రాలను కూడా సమర్పించవచ్చు. అన్ని సినిమాలు తప్పనిసరిగా ఇంగ్లీష్ ఉపశీర్షికలను కలిగి ఉండాలి.
నేపథ్యం :
భారతీయ చిత్రాల ద్వారా భారతీయ చలనచిత్రాలు మరియు భారతదేశ సంస్కృతి వారసత్వాలను ప్రోత్సహించాలన్న లక్ష్యంతో 1978 లో అంతర్జాతీయ చలన చిత్రోత్సవంలో భాగంగా భారతీయ పనోరమాను ప్రవేశపెట్టారు. అప్పటి నుండి భారతీయ పనోరమా సంవత్సర కాలంలో నిర్మాణం పూర్తి చేసుకున్న ఉత్తమ భారతీయ చిత్రాలను ప్రదర్శించడానికి ఉత్తమ వేదికగా మారింది.
అత్యుత్తమ కథ, నైపుణ్యంతో ఆకట్టుకునే విధంగా నిర్మించిన చలన చిత్రాలను ఎంపిక చేయడానికి సమాచార ప్రసార మంత్రిత్వ శాఖ పరిధిలో పనిచేస్తున్న డైరెక్టరేట్ అఫ్ ఫిల్మ్ ఫెస్టివల్స్ ప్రతి ఏడాది ఇండియన్ పనోరమను నిర్వహిస్తోంది. దీనిలో ఎంపిక చేసిన చిత్రాలను లాభాపేక్ష లేకుండా భారతదేశం మరియు విదేశాలలో జరిగే అంతర్జాతీయ చలన చిత్రోత్సవాలు, ద్వైపాక్షిక సాంస్కృతిక మార్పిడి కార్యక్రమాలు,విదేశాల్లో ప్రత్యేకంగా నిర్వహించే భారతీయ చలన చిత్రోత్సవాలు మరియు దేశంలో నిర్వహించే చలన చిత్రోత్సవాల్లో ప్రదర్శిస్తారు.
ఆర్ధిక వ్యవహారాల మంత్రివర్గ సంఘం
కేంద్ర ప్రభుత్వ రంగ పథకమైన ‘బొగ్గు, లిగ్నైట్ అన్వేషణ పథకం’ కొనసాగింపుకు కేంద్ర కాబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఈ రోజు జరిగిన ఆర్థిక వ్యవహారాల కాబినెట్ కమిటీ, కేంద్ర ప్రభుత్వ రంగ పథకమైన ‘బొగ్గు, లిగ్నైట్ అన్వేషణ పథకం’ కొనసాగింపుకు ఆమోదం తెలియజేసింది. 15 వ ఆర్థిక సంఘం నిర్ణయానికి అనుగుణంగా 2021-22 నుంచి 2025-26 దాకా ఈ పథకానికి రూ.2980 కోట్లు వెచ్చించటానికి అనుమతించిన విషయం తెలిసిందే.
ఈ పథకం కింద బొగ్గు, లిగ్నైట్ కోసం అన్వేషణ ప్రధానంగా రెండు దశల్లో నిర్వహిస్తారు.  ప్రోత్సాహక  అన్వేషణ  కోల్ ఇండియాకు సంబంధించని బ్లాక్ లలో సవివరమైన అన్వేషణ
ఈ ఆమోదం వలన ప్రోత్సాహక  అన్వేషణకు రూ, 1650 కోట్లు, కోల్ ఇండియాకు సంబంధించని బ్లాక్ లలో సవివరమైన డ్రిల్లింగ్ పనులకు అన్వేషణకు రూ. 1330 కోట్లు కేటాయిస్తారు. ప్రాంతీయ అన్వేషణ సుమారు 1300 చదరపు కిలోమీటర్ల ప్రాంతంలో, సవివరమైన అన్వేషణ సుమారు 650 చదరపు కిలోమీటర్ల విస్తీర్ణంలో చేపడతారు.
దేశంలో అందుబాటులో ఉన్న బొగ్గు, లిగ్నైట్ నిల్వల అంచనాకు ఈ అన్వేషణ అవసరం. దీని ఆధారంగా బొగ్గు త్రవ్వకాలకు వివరణాత్మకమైన ప్రాజెక్ట్ రిపోర్ట్ తయారు చేయటం సాధ్యమమవుతుంది. ఈ అన్వేషణ సాయంతో రూపొందించే భూగర్భ సమాచార నివేదికలను కొత్త బొగ్గు బ్లాకుల వేలం కోసం వాడతారు. విజయవంతంగా వేలంలో గెలుచుకున్నవారి నుంచి ఆ తరువాత ఖర్చులు రాబడతారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్రపాలిత ప్రాంతాలకు 23 కోట్లకు పైగా వాక్సిన్ డోస్ల పంపిణీ
రాష్ట్రాలు, కేంద్రపాలిత ప్రాంతాల వద్ద ఇప్పటికీ వాడకానికి అందుబాటులో ఉన్న 1.57 కోట్లకుపైగా వాక్సిన్ డోస్లు
దేశవ్యాప్తంగా నిర్వహిస్తున్న వాక్సినేషన్ కార్యక్రమంలో భారత ప్రభుత్వం రాష్ట్రాలు , కేంద్రపాలిత ప్రాంతాలకు కోవిడ్ వాక్సిన్ను ఉచితంగా అందుబాటులో ఉంచుతున్నది. దీనికి తోడు భారత ప్రభుత్వం రాష్ట్రాలు, కేంద్రపాలిత ప్రాంతాలు నేరుగా వాక్సిన్ తెప్పించుకునేందుకు వీలు కలిగిస్తున్నది. కోవిడ్ మహమ్మారి నియంత్రణ, వ్యాప్తి నిరోధానికి సమగ్ర వ్యూహంలో వాక్సినేషన్ కీలకమైనది గా ఉంది.దీనితోపాటు టెస్ట్, ట్రాక్, ట్రీట్, కోవిడ్ సానుకూల ప్రవర్తన ముఖ్యమైనవిగా ఉన్నాయి.
సరళీకృత , వేగవంతమైన 3 వ దశ కోవిడ్ -19 వాక్సినేషన్ వ్యూహం 2021 మే 1 నుంచి ప్రారంభమైంది.
ఈ వ్యూహం కింద ప్రతినెల కేంద్ర డ్రగ్ లేబరెటరీ  ఆమోదంచిన వాక్సిన్ డోసులను కేంద్ర ప్రభుత్వం ఏ తయారీ దారునుంచైనా 50 శాతం వరకు డోస్లను సమీకరిస్తుంది. ఈ డోస్లను ఇంతకు ముందు లాగే పూర్తి ఉచితంగా రాష్ట్ర ప్రభుత్వాలకు అందుబాటులో ఉంచుతారు.
భారత ప్రభుత్వం ఇప్పటివరకు ఉచిత కేటగిరలో, అలాగే నేరుగా రాష్ట్రాల ప్రొక్యూర్మెంట్ కేటగిరీ కింద 23 కోట్లకు పైగా వాక్సిన్ డోస్లను  రాష్ట్రాలు, కేంద్రపాలిత ప్రాంతాలకు అందుబాటులోకి తెచ్చింది.
ఇందులో మొత్తం వినియోగం, వృధా అయిన వాటితో కలిపి 21,51,48,659 డోస్లు
1.57 కోట్ల కు పైగా కోవిడ్ వాక్సిన్ డోస్లు  ఇంకా రాష్ట్రాలు, కేంద్రపాలిత ప్రాంతాలవద్ద వినియోగానికి సిద్దంగా ఉన్నాయి.
ప్రధాన మంత్రి కార్యాలయం
వేసవి కాలం లో ప్రయాణికుల కు వారిప్రయాణం సాఫీ గా సాగేందుకు 217 ప్రత్యేక రైళ్ళ ను అదనం గా నడుపుతున్నందుకు హర్షంవ్యక్తం చేసిన ప్రధాన మంత్రి
వేసవి కాలం లో ప్రయాణికుల కు వారి ప్రయాణం సాఫీ గా సాగేందుకు 217 ప్రత్యేక రైళ్ళ ను అదనం గా నడుపుతున్నందుకు ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
పత్రికా సమాచార కార్యాలయం చేసిన ఒక ట్వీట్ ను ప్రధాన మంత్రి శేర్ చేస్తూ -
‘‘ఈ చర్య ఎండ కాలం పొడవునా హాయి ని మరియు కనెక్టివిటీ ని వృద్ధి చెందింప చేస్తుంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
'పరీక్షించు, ఛేదించు, చికిత్స అందించు' అనే వ్యూహం తో భారత్ లో దాదాపు 3.7 కోట్ల పరీక్షలు
మిలియన్ మందిలో పరీక్షలు జరిగిన వారి సంఖ్య పెరుగుదల, 26,685కి చేరిక
టెస్ట్, ట్రాక్, ట్రీట్ ... పరీక్షించు, ఛేదించు, చికిత్స అందించు అనే వ్యూహంపై దృష్టి కేంద్రీకరిస్తూ చేస్తున్న కృషి వల్ల మొత్తం భారత్ ఇప్పటి వరకు సుమారు 3.7 కోట్ల కోవిడ్ పరీక్షలు నిర్వహించింది. గట్టి సంకల్ప బలంతో చేపట్టిన ఈ యజ్ఞంలో తాజా లెక్కల ప్రకారం 3,68,27,520 పరీక్షలు జరిపారు.
గడచిన 24 గంటల్లో 9,25,383 పరీక్షలు జరిగాయి. దీనితో ప్రతి మిలియన్ మందిలో పరీక్షలు జరిగిన వారి సంఖ్యా 26,685 కి పెరిగింది.
సకాలంలో గుర్తింపు, కచ్చితమైన ఐసోలేషన్, సమర్థవంతమైన చికిత్స వైపుగా మొదటి దశలో చేపట్టిన చర్యలు, అధిక పరీక్షలు, సంక్రమణ వ్యాప్తిని పరిమితం చేస్తోంది.
పూణేలోని ఒకే ల్యాబ్ నుండి ప్రారంభించి, భారతదేశం టెస్టింగ్ ల్యాబ్ నెట్వర్క్ ఈ రోజు మొత్తం 1524 ల్యాబ్లతో గణనీయంగా విస్తరించింది. ప్రభుత్వ రంగంలోని 986 ప్రయోగశాలలు, 538 ప్రైవేట్ ప్రయోగశాలలు ఈ విధంగా పని చేస్తున్నాయి :
• రియల్ టైమ్ ఆర్టి పీసీఆర్ ఆధారిత పరీక్షా ప్రయోగశాలలు: 787 
• ట్రూనాట్ ఆధారిత పరీక్ష ప్రయోగశాలలు: 619 
• సీబీనాట్ ఆధారిత పరీక్ష ప్రయోగశాలలు: 118 
కోవిడ్-19 సంబంధిత సాంకేతిక సమస్యలు, మార్గదర్శకాలు & సలహాలపై అన్ని ప్రామాణికమైన, అప్ డేట్ అయిన సమాచారం కోసం దయచేసి క్రమం తప్పకుండా సందర్శించండి: https://www.mohfw.gov.in/ మరియు @MoHFW_INDIA.
కోవిడ్-19 కి సంబంధించిన సాంకేతిక ప్రశ్నలకు covid19[at]gov[dot]in మరియు ncov2019[at]gov[dot]in మరియు @CovidIndiaSeva ద్వారా సందేహాలు నివృతి చేసుకోవచ్చు. కోవిడ్-19 పై ఏవైనా ప్రశ్నలు ఉంటే, దయచేసి ఆరోగ్య, కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91-11-23978046 లేదా 1075  కి డైల్ చేయవచ్చు. కోవిడ్-19 లోని రాష్ట్రాలు/కేంద్రపాలిత ప్రాంతాల హెల్ప్లైన్ నంబర్ల జాబితా https://www.mohfw.gov.in/pdf/coronvavirushelplinenumber.pdf వద్ద కూడా అందుబాటులో ఉంది.